פליישמן בצרות (מיני-סדרה)

פליישמן בצרות (באנגלית: Fleishman Is in Trouble) היא מיני-סדרת דרמה אמריקאית שנוצרה ונכתבה על ידי טאפי ברודסר-אקנר, המבוססת על  משנת 2019 ב.

המיני-סדרה עלתה לראשונה בשירות "FX on Hulu" ב-17 בנובמבר 2022. בישראל, המיני-סדרה זמינה לצפייה באמצעות שירות "דיסני+" החל מ-22 בפברואר 2023.

תקציר העלילה
טובי פליישמן הוא גבר שהתגרש לאחרונה הנמצא בשנות ה-40 לחייו. כשהוא מתחיל למצוא הצלחה רומנטית שמעולם לא השיג בצעירותו, אשתו לשעבר, רייצ'ל, נעלמת ללא הסבר ומשאירה אותו עם ילדיהם. בזמן שהוא מלהטט בין הטיפול בילדיו, קידום בבית החולים בו הוא עובד ומציאת בת-זוג פוטנציאלית במנהטן, טובי מבין שהוא לעולם לא יוכל להבין מה קרה לאשתו עד שלא יוכל להיות יותר כן לגבי עצמו ולסיבת התפוררות נישואיהם מלכתחילה.

צוות השחקנים והדמויות
דמויות ראשׁיות
 ג'סי אייזנברג – ד"ר טובי פליישמן
 ליזי קפלן – ליבי, אחת מחברותיו הטובות ביותר של טובי, המשמשת גם כמספרת העלילה.
 קלייר דיינס – רייצ'ל, גרושתו של טובי.
 מקסים ג'ספר סווינטון – סולי, בנם בן ה-9 של טובי ורייצ'ל.
 מירה מהוני גרוס – האנה, בתם בת ה-11 של טובי ורייצ'ל.
 אדם ברודי – סת', אחד מחבריו הטובים ביותר של טובי.

דמויות משניות
 ג'וש סטמברג – סם רוטברג
 ג'וי סופרנו – סינדי לפר
 מייקל גסטון – ד"ר בארטוק
 חואני פליז – אלחנדרה לופז, כוכבת ברודוויי ואחת מלקוחותיה של רייצ'ל.
 אווה יגמאי – ג'ואני, רופאה ואחת הקולגות של טובי.
 ראלף אדריאל ג'ונסון – פיליפ בריאן מיסקל – קליי כריסטיאן סלייטר – ארצ'ר סילבן, כתב במגזין שבו עבדה ליבי.
 ג'וש רדנור – אדם, בעלה של ליבי.
 מוז'אן מרנו – נהיד'''

הפקה
פיתוח
ב-12 בספטמבר 2019, נמסר על זכייתה של "ABC Signature" במכרז על זכויות עיבודו של הרומן "פליישמן בצרות" עבור רשת "FX". טאפי ברודסר-אקנר, מחברת הרומן המקורי, נשכרה לכתיבת והפקת העיבוד לצד סוזנה גרנט, קרל בוורלי ושרה טימברמן. ב-11 במרץ 2021, נמסר כי העיבוד הוזמן רשמית כמיני-סדרה בת תשעה פרקים, שתעלה לשירות-הבת של "הולו" – "FX on Hulu". על הכרזה זו הצהירה ברודסר-אקנר:

ב-13 באוגוסט 2021, במהלך פאנל "TCA Press Tour" שהתקיים בקיץ 2021, הוכרז כי צמד הקולנוענים שהיה אמון על בימוי הסרט "מיסס סנשיין הקטנה", ג'ונתן דייטון וואלרי פאריס, יופקד על בימוי מספר פרקים.

ליהוק
בנובמבר 2021, נמסר על ליהוקם של ליזי קפלן וג'סי אייזנברג לצוות השחקנים הראשי. בינואר 2022, נמסר על ליהוקם של קלייר דיינס, אדם ברודי, מקסים ג'ספר סווינטון ומירה מהוני גרוס. בפברואר 2022, נמסר על ליהוקה של ג'וי סופרנו לתפקיד משני. במרץ 2022, נמסר על ליהוקם של מייקל גסטון, ראלף אדריאל ג'ונסון ובריאן מיסקל; ובאפריל 2022, על ליהוקם של כריסטיאן סלייטר וג'וש רדנור; כל החמישה לצוות השחקנים המשני.

צילומים
צילומי המיני-סדרה החלו בפברואר 2022, והתקיימו ברחבי ניו יורק.

הפצה
המיני-סדרה עלתה לשירות "FX on Hulu" ב-17 בנובמבר 2022; שני הפרקים הראשונים עלו מיידית, והשאר עלו על בסיס שבועי. בישראל, כל פרקיה של המיני-סדרה עלו לשירות "דיסני+" ב-22 בפברואר 2023.

ביקורות
באתר הביקורות "Rotten Tomatoes", זכתה המיני-סדרה לציון 83% עם דירוג ממוצע של 8.2/10, על סמך על 36 ביקורות. בקונצנזוס המבקרים של האתר הכתב כי  באתר הביקורות המשוקללות "Metacritic", זכתה המיני-סדרה לציון 79/100 על סמך 25 ביקורות, דבר המצביע על "ביקורות חיוביות לרוב".

אנני ברק מ-"The A.V. Club" העניקה למיני-סדרה את הציון "" ונימקה כי "שמונת הפרקים האלה והדמויות שבהם עושים את המיטב, והמיטב של פליישמן הוא הרבה יותר טוב משל הרוב." ריצ'רד רופר מ"שיקגו סאן טיימס" נתן לסדרה 3 מתוך 4 כוכבים וכתב, "זוהי סדרה מלוהקת היטב, כאשר אייזנברג, דיינס, קפלן וברודי משחקים כולם על נקודות החוזק שלהם ונוגעים בניואנסים שראינו אותם שולטים בהם בתפקידיהם הקודמים."

לדברי רוס דאות'ט, במאמרו ל"ניו יורק טיימס", המיני-סדרה מדגישה את נושא המעמדות במריטוקרטיה המודרנית, את הפסיכולוגיה של שאפתנות מריטוקרטית, ואת התפקיד המכריע והמלחיץ שממלאים הנישואים כמנגנון לקידום חברתי. המיני-סדרה מציגה את "החרדה הפריבילגית" איתה מתמודדים מי שמרוויחים מאות אלפי דולרים מדי שנה, אך בד בבד נאלצים להתמודד עם אינפלציה באורח חייהם והדרישה להפגין עושר המגיע ללא תחושות ביטחון והקלה הנלווים לו לרוב.

 פרסים ומועמדויות 
שנהפרסקטגוריהמועמד (ים)תוצאהמקורות2023פרסי TCAהישג יוצא דופן בסרט, מיני-סדרה או ספיישל"פליישמן בצרות"2024פרס אמי האמנותיהליהוק הטוב ביותר למיני סדרה או סרט טלוויזיה או סדרת אנתולוגיהלורה רוזנטל וג'ודי אנגסטרייךהתלבושות העכשוויות הטובות ביותר לסדרת אנתולוגיה או סרטלאה כצנלסון, אנג'ל פרט, קייטי נובלו, דירדרה וגנר ואן ניוטון-הארדינגפרס אמי לבידור בפריים טייםהמיני סדרה או סדרת אנתולוגיה הטובה ביותר"פליישמן בצרות"השחקנית הראשית הטובה ביותר במיני סדרה או סדרת אנתולוגיה או סרטליזי קפלןשחקנית המשנה הטובה ביותר במיני סדרה או סדרת אנתולוגיה או סרטקלייר דיינסהבימוי הטוב ביותר במיני-סדרה או סדרת אנתולוגיה או סרטג'ונתן דייטון וואלרי פאריס; פרק: "Me-Time"התסריט הטוב ביותר במיני-סדרה או סדרת אנתולוגיה או סרטטפי ברודסר-אקנר; פרק: "Me-Time"

קישורים חיצוניים

הערות שוליים

קטגוריה:מיני-סדרות טלוויזיה
קטגוריה:סדרות דרמה אמריקאיות
קטגוריה:תוכניות טלוויזיה על יהודים ויהדות
קטגוריה:סדרות טלוויזיה על משפחות
קטגוריה:סדרות טלוויזיה אמריקאיות שעלו לשידור בשנת 2022